שרית פרקול

שרית פרקול (נולדה ב-17 ביוני 1959) היא מתרגמת ישראלית.

ביוגרפיה
שרית פרקול נולדה וגדלה בתל אביב כאחת מארבע בנות במשפחה, אחות בכורה לשלי פרקול, גיגה פרקול ושמרית פרקול-פינקל. בת לאב חבר קואופרטיב דן ומורה דרך, דב פרקול, ולאם רחל, עקרת בית וגננת. היא בוגרת בית ספר יסודי על שם א.ד. גורדון ותיכון עירוני ה' ולמדה ספרות אנגלית ואמריקנית באוניברסיטת תל אביב, עיתונאות באוניברסיטת תל אביב ותרגום באוניברסיטת בר-אילן.

קריירה מקצועית 
במשך שנים רבות הייתה מתרגמת בדסק החוץ בעיתון מעריב, עורכת וכתבת לענייני האינטרנט בראשית דרכו (בעלת הטור "כיכר אתרים"). יסדה וערכה במשך שש השנים הראשונות את ערוץ יחסים באתר ynet והייתה מבין מייסדי העיתון העצמאי מגפון. השתתפה בתוכניות טלוויזיה ובפאנלים בכנסים בנושא אינטרנט ותרבות דיגיטלית.

שרית תרגמה ספרים רבים מאנגלית לעברית, בעיקר ספרות יפה, ספרי מתח (סדרת רפ"ק בילוש רוי גרייס מאת הסופר הבריטי פיטר ג'יימס) והומור (ספרו של ג'רי סיינפלד "שפת הסימנים" וספרים של ביל קוסבי). עם הספרים הראשונים שתרגמה נמנה בית האלוהים מאת סמיואל שם, המטפל בתחום הרפואה בהומור שחור. מתרגמת גם ספרים מהז'אנר הרומנטי וספרי פנטזיה לנוער, בהם סדרת נפילת הממלכות וסדרת כס הזכוכית.

חיים אישיים 
שרית עוסקת בציור ובצילום כתחביב. אם לבן, דין לנר, מאייר וכותב, בוגר בצלאל. אחותה שמרית פרקול-פינקל, ביולוגית ימית, נהרגה בתאונת דרכים במרץ 2021.

קישורים חיצוניים

 רשימת הספרים שתרגמה שרית פרקול 
 
 הקלטת אירוח של שרית פרקול בתוכנית של רבקה מיכאלי בנושא "אהבה באינטרנט" יחד עם הפילוסופים אהרון בן זאב ואבינועם בן זאב

הערות שוליים

מתרגמות מאנגלית לעברית
מתרגמים מאנגלית לעברית
מתרגמות ישראליות
מתרגמים ישראלים
בעלות טור ישראליות
בעלי טור ישראלים
סגל ynet
בוגרות בית החינוך ע"ש א"ד גורדון
בוגרי בית החינוך ע"ש א"ד גורדון
בוגרות תיכון עירוני ה' (תל אביב)
בוגרי תיכון עירוני ה' (תל אביב)
ישראליות שנולדו ב-1959
ישראלים שנולדו ב-1959